Çexoslavakiyaya qoşunların yeridilməsi (1968)
Qoşunların Çexoslovakiyaya daxil olması, həmçinin Dunay əməliyyatı və ya Çexoslovakiyanın işğalı — 21 avqust 1968-ci ildə başlayan və Praqa baharı islahatlarına son qoyan Varşava Müqaviləsi Təşkilatı qoşunlarının (Rumıniya istisna olmaqla) Çexoslovakiyaya daxil olması. Ən böyük qoşun kontingenti SSRİ tərəfindən ayrılmışdı. Birləşmiş qrupa (500 min nəfərə qədər və 5 min tank və zirehli transportyor) ordu generalı I. G. Pavlovski başçılıq edirdi.